Document ID: 32003R2187

32003R2187
L 327/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2187/2003 НА КОМИСИЯТА
от 15 декември 2003 година
за изменение на Регламент (ЕО) № 639/2003 по отношение на първото място на разтоварване в третата страна на крайно местоназначение в случай на транспорт по шосе
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент на Съвета (ЕО) № 1254/1999 от 17 май 1999 г. относно общата организация на пазара на говеждо и телешко месо (1), и по-специално член 33, параграф 12 от него,
като има предвид, че:
(1)
Съгласно член 3, параграф 1, буква б) от Регламент (ЕО) № 639/2003 на Комисията от 9 април 2003 г. относно определяне на подробни правила по силата на Регламент (ЕО) № 1254/1999 на Съвета по отношение на изискванията за отпускане на възстановявания при износ, свързани с хуманното отношение към живите животни от рода на едрия рогат добитък по време на транспорт (2) животните подлежат на проверка от ветеринарния лекар на мястото на първото разтоварване в третата страна на крайно местоназначение.
(2)
Когато животните се въвеждат в страната на крайно местоназначение по шосе, те могат да бъдат разтоварени преди края на пътуването, за да се спазят разпоредбите относно продължителността на пътуване и периодите на почивка на Директива 91/628/ЕИО на Съвета от 19 ноември 1991 г. относно защитата на животните по време на транспорт (3). Въпреки това посочената в член 3, параграф 1, буква б) проверка трябва да се извърши, когато животните се разтоварват окончателно от транспортното средство, с изключение на място, на което пътуването се прекъсва, с цел да се осигури почивка, храна или вода на животните.
(3)
Целесъобразно е да се предостави възможност на износителя да приложи тази разпоредба от датата на прилагане на Регламент (ЕО) № 639/2003.
(4)
Регламент (ЕО) № 639/2003 следва съответно да бъде изменен.
(5)
Мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕО) № 639/2003 се добавя следната алинея:
„За целите на настоящия регламент в случай на транспорт по шосе „първото място на разтоварване в третата страна на крайно местоназначение“ означава мястото, на което първото животно е окончателно разтоварено от транспортното средство, като по този начин се изключва място, на което пътуването се прекъсва, с цел да се осигури почивка, храна или вода на животните.“
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага за декларациите за износ, приемани от 1 юли 2004 г. Въпреки това той се прилага от датата на влизането му в сила по отношение на декларации за износ, приемани от 1 октомври 2003 г., по искане на износителя.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 декември 2003 година.

Labels: 8
6